El parc infantil municipal de Vimbodí i Poblet ja és una realitat. Coincidint amb la festa major d'hivern, l'Ajuntament ha inaugurat aquest espai de lleure per a nens i nenes, situat al final del raval de Lleida, a la zona popularment coneguda com 'els arbres'. El nou equipament consta de 2.070 m2. Al seu interior s'han instal·lat diferents atraccions infantils per a diferents edats (balancí, caseta amb tobogan, castell multijoc, gronxador i xarxa tridimensional), part de les quals fan referència a la tradició vidriera local i a la mascota del Museu i Forn del Vidre, el Salva.